Unde era Simona Halep în momentul în care a primit verdictul de la TAS
Tatăl Simonei Halep a comentat victoria obținută la Tribunalul pentru Arbitraj Sportiv, precizând că sportiva nu a întrerupt pregătirea și este gata de revenire. În această perioadă, Simona Halep se află la Dubai.
"Era normal, multe voci, chiar și din România au condamnat-o pe Simona că e trișoare, că nu știu ce, că a trișat… Problema este aici, la noi în țară. Știam de prima dată că o să se întâmple așa, eu v-am declarat de prima dată că Dumnezeu are grijă, va rezolva problema, așa cum s-a întâmplat.
Ne simțim puțin supărați, pentru că nu trebuia să se întâmple asta, și s-a întâmplat… Dar, astea sunt riscurile vieții. N-am sunat-o încă, acum am ajuns acasă. Ea este la Dubai. Dacă încercați să vă puneți în locul unui părinte, o să vedeți cât este de greu.
După cum știți, și după declarațiile pe care le-a făcut, și postările pe care le-a făcut Simona, ați văzut că făcea pregătirea. Nu a întrerupt pregătirea, menținerea în formă", a susținut Stere Halep.